Skjýtur Filip Jojic bara tvey mál, so hevur VÌF stórar trupulleikar í verjuspælinum. Hoyrdi í Rás 2 sunnudagin kyndilsspælara iðra seg um, at Kyndil ikki vann dystin og tapti annað annað stigið á stokkinum. Eg vil venda tí við og siga, at kyndilsmenn gjørdu kvettið í Vestmanna, tí fekk VÍF eitt mál afturat, og Kyndil tapti dystin, samstundis sum H71 vann á KÍF við einum máli, skuldi H71 bara vinna á Team Klaksvík mikudagin, so var H71 í FM-finalunum. Eina stigið hjá Kyndli í Vestmanna ger, at nú skal H71 vinna báðar seinastu dystirnar til tess at koma í FM-finalurnar. … Les meira… 7100 fermetrar gólvvídd at leiga út til einar fimtan tjúgu fyritøkur. (Mynd Vagnur) Fríggjadagin dittaði eg mær at fara inn í Sjóvinnuhúsið áður nevnt Saltsøluna á Vesturu bryggju. Stóri bygningurin er klæddur uttan og riggar heilt væl, men hvussu langt er komið innan? Vitjanin skuldi gerast ógvuliga áhugaverd. Nógvir handverkarar av øllum slag á øllum hæddunum. Málarar, maskinmenn, timburmenn, betongmenn og el menn. Allir veggir, sum kunnu, eru tiknir niður og vorðin til stór rúm. Har er saga úr tjúkkum betongveggum. Mest áhugaverda var at síggja saltgoymlsuna, sum gólv eru løgd í, og sum skal gerast til fundarrúm og kafeteria. … Les meira… VÌF kann spæla seg í FM-finalurnar sunnudagin, meðan lagnan hjá Kyndli má bíða eina viku afturat. Kyndilsmenn høvdu gyltan møguleika ímóti H71 á heimavølli at seta seg á seinna FM-finaluplássið, men tapið seinasta sunnudag gjørdi, at H71 sjálvt kann gera av, um liðið skal spæla FM-finalurnar. Kyndil má fáa hjálp frá øðrum liðum. Sunnudagin klokkan 15.00 spæla H71 og KÍF í Hoyvíkshøllini, og VÍF og Kyndil spæla í Vestmanna klokkan 16.00. Kyndil hevur tveir dystir eftir at spæla, og H71 tríggjar dystir eftir at spæla í grundspælinum. Roknistykkið á stigatalvuni er áhugavert, tí sjálvt um bæði Kyndil og KÍF vinna sínar dystir sunnudagin, er einki avgjørt um at náa FM-finalurnar. … Les meira… Við vøllin felagshúsið hjá Kyndli nærmast høgrumegin, gamla og nýggja húsið hjá Neistanum. Fyri okkum“ eldru” vekir júst myndin av uttanduravøllinum í Gundadali serlig minni. Vit fingu um endan av tíðini, tá ið spælt var á grúsvølli, at vøllurin varð asfaltteraður í 1964, og at Neistin fekk framkomið felagshús við brúsum, vesum og stórum felagsrúmi. Men myndin sigur eisini frá øðrum í Gundadali. … Les meira… Nú heldur onkur, at Vagnur er vorðin í ørviti á heimasíðuni, men alt er við tað gamla. Eg var komin hartil, at tað gerst alt ov snævurt bara at skriva um hondbólt. Tí ætli eg mær umframt ítrótt eisini at leggja annað áhugavert tilfar á heimasíðuna. Kanska kann hetta víðka um sjónarringin hjá heimasíðulesarum. Tá ið eg var smádrongur við Landavegnum, vóru fólk, sum høvdu hønur og dunnur, men nú er hetta sjálvsom mynd. Umstøðurnar í hvørfall í Havn og størri plássunum eru ikki til hønur ella dunnur, uttan tú umframt sethúsini eisini hevur eina trøð. Kemur tú út um býarlívið, so sært tú mangan hønur og dunnur. … Les meira… Vøkur mynd á ólavsøku 1946. (Mynd Havnin–fólk og yrki) Myndin omanfyri frá á ólavsøku 1946 er stuttlig og áhugaverd at síggja. Fimleikarin, sum ber flaggið er Arni Olsen, og maðurin, sum slær á stórutrummu er Grægaris Gregoriussen, sum er pápi kenda fyrrverandi HB spælaran Brynjer Gregeroissen. Myndin er eisini áhugaverd, tí skrúðgongan fer oman Tróndargøtu og ikki sum nú oman Niels Finsensgøtu. Tá eg síggi slíka mynd, hyggi eg eisini eftir smálutum. Stuttligt at síggja dreingjamótan um hetta mundið. Mótin lítið broyttir frá vit vóru smádreingir í 1950 og 1960-árunum. Allir dreingirnir í hvítari skjúrtu, stuttum buksum og hosum upp undir knæ. Onkur drongur er í“ plusfour” buksum, sum vit eisini gingu í. … Les meira… Sjaldsama listarverkið í SMS. (Mynd Vagnur) Tá eg í morgun skuldi í SMS at keypa, mátti eg venda til húsa aftur eftir myndatólinum. Tí serliga listarverkið á Torginum mátti eg taka mynd av. Nógv fólk eygleiddu snildisliga listarverkið. Alskyns føroyskir fuglar. Edvard hevði gjørt eina kúlu, sum hann hevur spent høsnanet um. Síðani eru fuglarnir festir í netið. Tað serliga við listarverkinum er, at myndin broytist, so hvørt sum tú gongur um listarverkið, tí fuglarnir eru so ymiskir í stødd og liti. … Les meira… H71 má sigast at vera á finalukós eftir sigurin á Kyndli. Avgerandi dystirnir seinastu fýra dagarnir gjørdist ikki rættiliga, sum eg gitti. Eg roknaði við, at vit máttu bíða til 29. mars at finna FM-finalistarnar í bæði bestu kvinnudeild og bestu mansdeild. At VÍF kvinnur taptu í Vági, samstundis sum skert kyndilslið óvæntað vann á Neistanum gjørdi, at Neistin og Kyndil spæla FM-finalurnar í apríl mánað. Vann mansliðið hjá Kyndli í dag, var Kyndil mest sum í FM-finalunum, men H71 vildi nakað annað. Mansdeildin er ikki endaliga avgjørd enn. Næsta sunnudagin spæla VÌF og Kyndil í Vestmanna og H71 og KÍF í Hoyvíkshøllini. H71 er í løtuni nærri FM-finalunum enn Kyndil. … Les meira… Heini Hanusarson og Áki Olsen vóru toppskjúttar í kappingini í 2000. (Mynd Vagnur) Besta manslið hjá Neistanum hevur vunnið FM-heitið átta ferðir. Í 1949, 1953, 1955, 1978, 2000, 2008, 2010 og 2011. Fyrstu tríggjar ferðirnar í 1949, 1953 og 1955 veit eg lítið um, og eg havi higartil ongan felagsmynd funnið av meistarunum frá hesum árunum. Í 1978 spældi eg sjálvir við neistaliðnum við Hanusi Joensen sum venjara, men so skuldu ganga 22 ár til næsta FM-heitið hjá neistamonnum, og tað gjørdist bæði søguligt og serligt. Nú skuldu øll segl setast at vinna FM-heitið, og Neistin hevði ótrúliga gott lið hetta kappingarárið. Páll Poulsen var høvuðsvenjari, og á liðnum vóru so góðir spælarar sum Áki Olsen, Heini Hanusarson, Finnur Hansson og Kári Mortensen og aðrir. Søgan um Áka Olsen úr VÍF er serlig og áhugaverd. … Les meira… Franco er komin til Føroya við ferðaliði at fylgja sólarmyrkingini. (Mynd Vagnur) Hóskvøldið stendur Franco, sum vit rópa hann í durinum hjá okkum. Ein serliga vinsalur og fittur italiumaður, sum búði fleiri ár í Føroyum, og sum hevur skrivað føroyska/italska orðabók. Hann kom fyrstu ferð til Føroya sum ferðamaður í 1982 og hevur í fleiri umførum verið aftur í Føroyum sum ferðaleiðari millum annað tvær ferðir, tá Føroyar og Italia spældu landsdystir í fótbólti. Nú er hann ferðaleiðari hjá tjúgu fólkum ymsa staðni frá í Italia, sum vildu síggja sólarmyrkingina. Franco er prátingarsamur 63 ára gamal maður. … Les meira…